Държавен вестник, бр. 95, 2021 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  95
МИНИСТЕРСТВА  
И ДРУГИ ВЕДОМСТВА
МИНИСТЕРСТВО  
НА ФИНАНСИТЕ
УЧРЕДИТЕЛЕН ДОГОВОР 
на Международната асоциация за развитие 
от 24 септември 1960 г.
(Ратифициран със закон, приет от 44-то На­
родно събрание на 16 октомври 2020 г. – ДВ, 
бр. 92 от 2020 г. В сила за Република България 
от 3 ноември 2021 г.)
Правителствата, от чието име се подписва 
настоящият договор,
Имайки предвид, че:
Взаимното сътрудничество за конструк­
тивни икономически цели, здравословно 
развитие на световната икономика и балан­
сиран растеж на международната търговия 
насърчават международните отношения, 
благоприятстващи поддържането на мира и 
световния просперитет;
Ускоряването на икономическото развитие, 
което ще насърчи по-високи жизнени стан­
дарти и икономически и социален прогрес в 
по-слабо развитите страни, е желателно не 
само в интерес на тези страни, но и в интерес 
на международната общност като цяло;
Постигането на тези цели ще бъде улес­
нено чрез увеличаване на международния 
поток на капитали, публични и частни, за 
да съдействат за развитието на ресурсите на 
по-слабо развитите страни, с настоящото се 
споразумяват, както следва:
Встъпителен член
Международната асоциация за развитие 
(наричана по-нататък „Асоциацията“) е съз­
дадена и работи в съответствие със следните 
разпоредби:
(В сила от 24 септември 1960 г.)
Член I: Цели
Целите на Асоциацията са да насърчава 
икономическото развитие, да повишава про­
изводителността и по този начин да повишава 
стандарта на живот в по-слабо развитите 
райони на света, включени в рамките на 
членовете на Асоциацията, по-специално чрез 
предоставяне на финансиране, за да отговори 
на важните им изисквания за развитие при 
условия, които са по-гъвкави и влияят по-
малко върху платежния баланс в сравнение 
с тези на конвенционалните заеми, като по 
този начин подпомагат целите за развитие на 
Международната банка за възстановяване и 
развитие (наричана по-нататък „Банката“) и 
допълват нейната дейност.
Асоциацията се ръководи във всички свои 
решения от разпоредбите на този член.
Член II: Членство, първоначални запис-
вания 
Раздел 1. Членство
а) Членове – учредители на Асоциацията, 
са тези страни – членки на Банката, изброени 
в Списък A към настоящия Учредителен до­
говор, които на или преди датата, посочена в 
Член XI, Раздел 2, буква в), приемат членство 
в Асоциацията.
б) Членството е открито и за други стра­
ни – членки на Банката, в такива моменти 
и в съответствие с такива условия, каквито 
Асоциацията може да определи.
Раздел 2. Първоначални записвания
а) При приемане на членство всеки член 
записва средства в определената за него сума. 
Такива записвания тук се наричат първона­
чални записвания.
б) Първоначалното записване, определено 
за всеки член-учредител, е сумата, посоче­
на срещу името му в Списък А, изразена 
в щатски долари с тегло и проба в сила от 
1 януари 1960 г.
в) Десет процента от първоначалното за­
писване на всеки член-учредител се изплаща 
в злато или свободно конвертируема валута, 
както следва: петдесет процента в рамките 
на тридесет дни след датата, на която Асо­
циацията започва дейност съгласно Член XI, 
Раздел 4, или на датата, на която членът-уч­
редител става член, в зависимост от това, коя 
от двете дати настъпи по-късно; дванадесет и 
половина процента една година след началото 
на дейността на Асоциацията; и дванадесет и 
половина процента всяка година след това на 
годишни интервали, докато десетпроцентната 
част от първоначалното записване се изплати 
изцяло.
г) Останалите деветдесет процента от 
първоначалното записване на всеки член-
учредител се изплащат в злато или свободно 
конвертируема валута в случай на членове, 
изброени в Част I на Списък А, и във валу­
тата на записващия член в случай на чле­
нове, изброени в Част II на Списък А. Тази 
деветдесетпроцентна част от първоначалните 
записвания на членове-учредители се изплаща 
на пет равни годишни вноски, както следва: 
първата такава вноска в рамките на тридесет 
дни след датата, на която Асоциацията започ­
ва дейност съгласно Член XI, Раздел 4, или 
на датата, на която членът-учредител става 
член, в зависимост от това, коя от двете дати 
настъпи по-късно; втората вноска една година 
след началото на дейността на Асоциацията 
и следващите вноски всяка година след това 
на годишни интервали, докато деветдесетпро­
центната част от първоначалното записване 
се изплати изцяло. 
д) Асоциацията приема от всеки член, на 
мястото на която и да е част от валутата на 
члена, която е изплатена или изискуема от